צ'לסי אן גרין

ארגונים עצמאיים (2018-2014)

ב-1 בספטמבר 2018, במסגרת האירוע All In, צ'לסי גרין התחרתה נגד בריט בייקר, מדיסון ריין וטסה בלנצ'רד בקרב הישרדות ארבע פינות, בקרב זה בלנצ'רד ניצחה לאחר שהצמידה את גרין.

ארגונים עצמאיים (2014-היום)

בארגונים ההיאבקות העצמאיים גרין התאבקה תחת השם ג'אידה, היא התאבקה בארגון הקנדי ECCW, שבו הקרב הראשון שלה נערך ב-31 במאי 2014, קרב זה היה קרב שלוש על שלוש שבו קבוצתה הפסידה.
גרין הייתה חלק מטורניר אליפות הנשים של הארגון ASW ביולי 2015, כאשר היא יוצאת עם ידה על העליונה ומצליחה לזכות בתואר.
בשנת 2016 גרין סיירה ביפן פעמיים בעבור ארגון נשים בשם Stardom Wonder Ring. הסיור הראשון שלה נמשך כשלושה חודשים, סיור זה נקטע הודות לפציעה בעצם הבריח בזמן שהייתה בהודו. הסיור השני היה בסוף שנת 2016. גרין הצטרפה לקבוצת נשים בפברואר 2016 וטיילה להודו כדי להיות חלק מהארגון ובית הספר להיאבקות של המתאבק ההודי של ה-WWE לשעבר, קאלי הגדול. העובדים ערכו שני מופעים באזור הודו שגרפו יותר מ-50 אלף צופים. בקרב הראשון של גרין בהודו היא ספגה שבר בעצם הבריח באמצע תרגיל שביצעה באוויר. גרין המשיכה בקרב והובאה לבית החולים לניתוח ביום למחרת.

Impact Wrestling‏ (2018-2016)

ב-7 בינואר 2016 גרין ערכה את קרב הבכורה שלה בהפסד לג'ייד. בחודש יוני גרין חתמה על חוזה עם TNA. את הופעת הבכורה שלה כדמות הרעה ביצעה ב-29 בספטמבר תחת שם הבמה החדש שלה - לאורל ואן נס, כשהיא מנצחת את מדיסון ריין.
ב-20 באוקטובר לאורל תקפה את המתאבקת אלי, תקיפה שהובילה לקרב בין השתיים כאשר לאורל מנצחת בקרב זה. שבוע לאחר מכן לאורל תקפה את אותה אלי שוב, מה שהוביל לקרב בין השתיים ב-8 בדצמבר כשהפעם לאורל מפסידה.
לאורל הייתה במערכת יחסים עם המתאבק ברקסטון סאטר, שבעצם היה מאוהב באלי ונסחט לבלות איתה את זמנו, מה שהוביל עד לכדי חתונה ביניהם בפרק ששודר ב-23 בפברואר 2017. ברקסטון סירב לקבל את ידה של לאורל כאשתו והצהיר שהוא עדיין מאוהב באלי. מאז החתונה שלא התקיימה, לאורל משתמשת בדמות עם הפרעה נפשית שעדיין לובשת את אותה שמלת חתונה, איפור מרוח ובקבוק יין בידה כדי לנסות לשנות את ההחלטה של ברקסטון. ב-27 ביולי המתאבק גראדו ניסה להציע לה נישואין, אך נקטע על ידי קונגו קונג.
ב-24 באוגוסט לאורל שינתה את דמותה לדמות בעלת שמלה נקייה בניגוד למה שהיה קודם לכן, ואף הציעה לגראדו להתחתן איתה, גראדו ענה בחיוב, מה שהפך אותה לדמות טובה ואהובה לראשונה בקריירה שלה בארגון. לאחר שגראדו גילה שלאורל היא קנדית, הוא ביטל את החתונה שהתרחשה ב-7 בספטמבר. כתוצאה מכך, לאורל חזרה לדמות הפסיכוטית שהייתה בעבר והחלה לחפש בכל שבוע בעל בקהל של התוכנית. באירוע "נועד לתהילה" שנערך ב-5 בנובמבר לאורל הפכה שוב לדמות הרעה ותקפה את גראדו במהלך הקרב שלו נגד אביס. בסוף החודש לאורל התחרתה בקרב משולש נגד KC ספינלי ומדיסון ריין בקרב אשר קבע את המועמדת מספר אחת לתואר הנוקאאוטס, שבקרב זה היא ניצחה. ב-14 בדצמבר לאורל ניצחה את רוזמארי והפכה לאלופת הנוקאאוטס החדשה. לפי דיווחים, כמה שעות לאחר זכייתה, ביקשה גרין את שחרורה מהחברה, אך בקשה זו נדחתה לאחר שהתבקשה להפסיד את האליפות בתוכנית עצמה.
ב-15 בינואר 2018 גרין שוחררה מהחוזה שלה בארגון.

Lucha Underground‏ (2018)

גרין ערכה את הופעת הבכורה שלה בארגון בקרב מרובע כחלק מהקלטות התוכנית לעונה הרביעית שלה.

WWE‏ (2015-2014, 2018-היום)

במהלך הפיוד של ברי בלה וסטפני מקמהן, היא הופיעה על המרקע בפרק של RAW ב-11 באוגוסט כפיזיותרפיסטית של דניאל בריאן, תחת השם מייגן מילר.
ב-2015 גרין הופיעה כמתחרה בעונה השישית והמחודשת של התוכנית Tough Enough כאשר היא מסיימת במקום הרביעי בקטגוריית הנשים.
ב-18 באוקטובר 2018, נודע שצ'לסי היא אחת מהמגויסות החדשות שנשלחו למתחם ה-WWE Performance Center.
ב-26 באוקטובר, צ'לסי ערכה את קרב הבכורה שלה נגד דיאונה פוראזו במסגרת מופע ישיר של NXT, שבו הפסידה. בקרב זה צ'לסי השתמשה בגימיק של לאורל ואן נס שתחתיו הופיעה בארגון Impact Wrestling. ב-13 במרץ 2019, היא ניצחה את ג'סי אלבן, אך נפצעה בפרק כף היד. למרות הפציעה, היא השלימה את הקרב. גרין עברה ניתוח ביום למחרת.

חיים אישיים

גרין ציינה שהיא צפתה בארגון ה-WWE מאז שהייתה בבית ספר יסודי, ואמרה שהמתאבקים האהובים עליה היו ברט הארט, סטיב אוסטין וטריש סטראטוס. כמו כן, גרין ציינה שלאנס סטורם ובילי גאן היו שני מתאבקים שהשפיעו על הקריירה שלה. באפריל 2017, נחשף שהיא נמצאת במערכת יחסים עם מתאבק ה-WWE, זאק ריידר. ב-4 באפריל, השניים התארסו.